Ristinummi (Vaasa)

Ristinummi () on Vaasan 29. kaupunginosaVaasan karttapalvelu (Julkiset palvelut → Kaupunginosat) Vaasan kiinteistötoimi Viitattu 14.4.2025 ja osa samannimistä suuraluetta kaupungin itärajalla. Asukkaita oli 3 712 vuonna 2024. Alue alkoi kehittyä 1970-luvulla ja kaupunginosassa pidettiin asuntomessut vuonna 1975. Ristinummi on tyyppiesimerkki suomalaisesta lähiörakentamisesta 1970-luvulla.

Kaupunginosassa asuu paljon vanhuksia ja ulkomaalaistaustaisia asukkaita. Ristinummen eteläosasta on käytössä myös nimi Kappelinmäki (ruots. Kapellbacken).

 Historiaa 

Ristinummen osayleiskaava hyväksyttiin vuonna 1974. Kaavan pohjana oli vuonna 1965 alueesta järjestetyn suunnittelukilpailun voittanut ehdotus "Lakeuden pistooli". Sen laati arkkitehdit Erkki Kairamo ja Erkki Juutilainen.

Ristinummen alueen suunnittelun tavoitteeksi asetettiin sen kehittyminen elinvoimaiseksi lähiöksi, joka tarjoaisi asukkailleen hyvää palvelua ja luonnonläheistä elinympäristöä. Aluksi Ristinummi vastasikin odotuksia. Alue houkutteli lapsiperheitä, sillä iso osa Ristinummen asunnoista oli Arava-rahoitteisia. Kaupunginosassa sijaitsi myös eri yritysten omistamia, työntekijöiden vuokraamia asuntoja. Hiljalleen vetovoima kuitenkin hiipui ja asuntojen hinnat alkoivat pudota.

Vuonna 1995 Ristinummen kehittämiseksi järjestettiin arkkitehtikilpailu, mutta kilpailun 33:sta ehdotuksesta ei valittu voittajaa. Tämän jälkeen alueella tehtiin lähiöparantamisprojekti rakennuksien ja piha-alueiden parantamiseksi. 2000-luvulla kerrostalojen rappukäytäviä uusittiin ja niihin asennettiin hissejä.

 Asuntomessut 1975 

Vuoden 1975 asuntomessualue sijaitsee Ristinummen länsiosassa, Sala-ampujankadun länsipuolella ja Eräpolun eteläpuolella. Sinne rakennettiin 25 omakotitaloa, viisitoista rivitaloa ja kahdeksan matalaa kerrostaloa, yhteensä 170 asuntoa. Messujen tavoitteena oli monipuolisen kaupunkirakentamisen luominen. Alue koettiin lapsiystävälliseksi ja viihtyisäksi. Valtakunnallisesti Vaasan messutalot eivät kuitenkaan saaneet juuri huomiota J.E. Ollilin taloa lukuun ottamatta, jonka vinoon sijoitettua keittiötä kehuttiin innovatiiviseksi.

 Rakennuskanta 

Ristinummen rakennuskanta koostuu kerrostaloista, omakotitaloista ja muutamista rivitaloista.

Kerrostalot Ristinummella ovat pääosin kolmen kerroksen lamellitaloja, joiden muotokieli on hyvin tyypillinen 1970-luvun elementtirakentamiselle. Ne ovat tasakattoisia, julkisivultaan joko tiiltä tai betonia ja ovat yleensä muutaman talon rykelmissä. Monien kerrostalojen pysäköintialueiden yhteydessä on matalat ja pitkät autotallirakennukset. Pistetaloja on muutama Ristinummen lounaisosassa.

Alueen omakotitalot sijaitsevat Eräpolun pohjoispuolella ja Sepänkadun itäpuolella. Useimmat niistä ovat Ristinummen rakentamisen ajalta 1970- ja 1980-luvuilta, mutta muutamat korttelit on rakennettu 2000-luvulla. Omakotitontit ovat pieniä ja kapeita. Vanhempien pientalojen julkisivuissa on käytetty puuta, tiiltä tai molempia ja ne ovat viistokattoisia. Uudemmissa omakotitaloissa on harjakatto ja pastellisävyiset puupinnat.

 Palvelut 

Kaupunginosaa palvelevat muun muassa Variskan yhtenäiskoulu ja Ristinummen S-market, jotka kummatkin sijaitsevat virallisesti Haapaniemen puolella. Kivenheiton päässä sijaitsevat myös kaupungin vedenottamo Pilvilampi ja läheiset luontoalueet. Ristinummella sijaitsi aiemmin myös vuonna 1977 rakennettu Ristinummen ostoskeskus, joka purettiin vuonna 2023. Ostoskeskuksen vieressä sijainnut purettavana ollut Nummen koulu tuhopoltettiin toukokuussa vuonna 2017.

 Väestö 

Vuonna 2015 Ristinummen alueella asui 3 724 asukasta ja vuonna 2024 asukkaita oli . Lievästä väkiluvun laskusta huolimatta Ristinummi on Vaasan toiseksi suurin pienalue Itä-Hietalahden jälkeen. Työpaikkoja kaupunginosassa oli 220 kappaletta vuonna 2023.

Ristinummen alueelle on keskittynyt merkittävä määrä kaupungin vieraskielistä väestöä. Alueen asukkaista äidinkielenään suomea puhui 76,9 %, ruotsia 5,3 % ja muita kieliä 17,8 % vuonna 2015. Ristinummella oli Vaasan pienalueista toiseksi suurin muunkielisten osuus, tätä huomattavasti suurempi osuus muita kieliä puhuvia oli eteläisellä Vöyrinkaupungilla.

Alueen työvoimasta oli opiskelijoita 17,3 % ja työttömiä 18,3 % vuonna 2013. Ristinummen työttömyysaste oli tuolloin suurinta Vaasan kaikista tilastoalueista. 

 Politiikka 

Ristinummi muodostaa vaaleissa oman äänestysalueensa Ristinummi-Kappelimäki, johon kuuluu myös Pilvilammen alueen pohjoisosa. Seuraavassa taulukossa on puolueiden kannatus ja saamat äänet viimeisimmissä vaaleissa kyseisellä äänestysalueella.

 Puolueiden kannatus Ristinummi-Kappelimäki Puolue Kuntavaalit2025 Europarlamentti-vaalit 2024Europarlamenttivaalit 2024; Ristinummi-Kappelimäki (Äänestysalue 014, Vaasa) 20.6.2024. Oikeusministeriö. Viitattu 11.1.2026. Eduskuntavaalit2023 Kuntavaalit2021 Europarlamentti- vaalit 2019Europarlamenttivaalit 2019; Ristinummi-Kappelimäki (Äänestysalue 014, Vaasa) 22.9.2020. Oikeusministeriö. Viitattu 11.1.2026. Eduskuntavaalit2019Eduskuntavaalit 2019; Ristinummi-Kappelimäki (Äänestysalue 014, Vaasa) 23.9.2020. Oikeusministeriö. Viitattu 11.1.2026. Äänet  %  Äänet  %  Äänet  %  Äänet  %  Äänet  %  Äänet  %  438  39,6 177  23,2 479  31,3 458  36,2 429  45,9 591  34,9  151  13,7 100  13,1 476  31,1 327  25,9 204  21,8 481  28,4  132  11,9 119  15,6 152  9,9 140  11,1 47  5,0 131  7,7  123  11,1 177  23,2 100  6,5 99  7,8 43  4,6 143  8,4  109  9,9 69  9,1 106  6,9 92  7,3 55  5,9 139  8,2  56  5,1 31  4,1 50  3,3 46  3,6 45  4,8 46  2,7  52  4,7 38  5,0 63  4,1 40  3,2 43  4,6 57  3,4  34  3,1 32  4,2 43  2,8 53  4,2 45  4,8 64  3,8  10  0,9 3  0,4 22  1,4 0  0,0       7  0,9 21  1,4      Äänestys % 39,9 30,8 61,8 44,4 36,8 67,0

 Kuvia Ristinummelta 

 Lähteet 

 Viitteet 

*
Luokka:Suomen lähiöt